***Suvestinė redakcija nuo 2018-10-11***

*Sprendimas paskelbtas: TAR 2017-10-18, i. k. 2017-16479*



**KAUNO MIESTO SAVIVALDYBĖS TARYBA**

**sprendimas**

**DĖL KAUNO MIESTO SAVIVALDYBĖS ENERGINIO EFEKTYVUMO DIDINIMO DAUGIABUČIUOSE NAMUOSE PROGRAMOS PATVIRTINIMO**

2013 m. rugsėjo 12 d. Nr. T-516

Kaunas

*Pakeistas teisės akto pavadinimas:*

*Nr.* [*T-134*](https://www.e-tar.lt/portal/legalAct.html?documentId=f22fa0a0d9f511e4bddbf1b55e924c57)*, 2015-04-02, paskelbta TAR 2015-04-07, i. k. 2015-05280*

*Pakeistas teisės akto pavadinimas:*

*Nr.* [*T-701*](https://www.e-tar.lt/portal/legalAct.html?documentId=734bd7d0b3f111e79e64bac871dbf147)*, 2017-10-17, paskelbta TAR 2017-10-18, i. k. 2017-16467*

Vadovaudamasi Lietuvos Respublikos vietos savivaldos įstatymo (Žin., 1994, Nr. [55-1049](https://www.e-tar.lt/portal/lt/legalAct/TAR.D0CD0966D67F); 2008, Nr. [113-4290](https://www.e-tar.lt/portal/lt/legalAct/TAR.CF599A1A6DD5), Nr. [137-5379](https://www.e-tar.lt/portal/lt/legalAct/TAR.18F4EB30E002); 2009, Nr. [77-3165](https://www.e-tar.lt/portal/lt/legalAct/TAR.C30DB229877B); 2010, Nr. [25-1177](https://www.e-tar.lt/portal/lt/legalAct/TAR.2CDF7CF05F4F), Nr. [51-2480](https://www.e-tar.lt/portal/lt/legalAct/TAR.D2EB5CBFF6C7), Nr. [84-4406](https://www.e-tar.lt/portal/lt/legalAct/TAR.284BE0F7FDC7), Nr. [86-4525](https://www.e-tar.lt/portal/lt/legalAct/TAR.C6D81071DC40); 2011, Nr. [52-2504](https://www.e-tar.lt/portal/lt/legalAct/TAR.E36F769AFF4D), Nr. [155-7354](https://www.e-tar.lt/portal/lt/legalAct/TAR.F601633B07B4); 2012, Nr. [136-6958](https://www.e-tar.lt/portal/lt/legalAct/TAR.A8F9C835C922)) 6 straipsnio 22 punktu ir 16 straipsnio 2 dalies 40 punktu, Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo (Žin., 1992, Nr. [14-378](https://www.e-tar.lt/portal/lt/legalAct/TAR.9D04F98F7C14); 2002, Nr. [116-5188](https://www.e-tar.lt/portal/lt/legalAct/TAR.531C156856EF); 2005, Nr. [47-1554](https://www.e-tar.lt/portal/lt/legalAct/TAR.7B3E3615DFCA); 2008, Nr. [71-2703](https://www.e-tar.lt/portal/lt/legalAct/TAR.93048EAC26E5); 2009, Nr. [93-3961](https://www.e-tar.lt/portal/lt/legalAct/TAR.242A7F8A7730); 2010, Nr. [125-6378](https://www.e-tar.lt/portal/lt/legalAct/TAR.2EB5B5F6E5DD); 2011, Nr. [155-7357](https://www.e-tar.lt/portal/lt/legalAct/TAR.58F4B19E4CE5); 2013, Nr. [10-420](https://www.e-tar.lt/portal/lt/legalAct/TAR.DCAA856E7A72), Nr. [57-2858](https://www.e-tar.lt/portal/lt/legalAct/TAR.DFD244DAFECA)) 2 straipsnio 15 dalimi, 13 straipsnio 8 dalies 6 punktu ir 15 straipsnio 4 dalimi, Lietuvos Respublikos Vyriausybės 2004 m. rugsėjo 23 d. nutarimu Nr. 1213 „Dėl Daugiabučių namų atnaujinimo (modernizavimo) programos patvirtinimo“ (Žin., 2004, Nr. [143-5232](http://www3.lrs.lt/pls/inter/dokpaieska.showdoc_l?p_id=242058); 2008, Nr. [36-1282](https://www.e-tar.lt/portal/lt/legalAct/TAR.0CCCA14ADEC8); 2009, Nr. [112-4776](https://www.e-tar.lt/portal/lt/legalAct/TAR.B514C6981724); 2012, Nr.[1-1](https://www.e-tar.lt/portal/lt/legalAct/TAR.4124758BF5B3); 2013, Nr. [83-4153](https://www.e-tar.lt/portal/lt/legalAct/TAR.F0A29BA1670D)) ir atsižvelgdama į Partnerystės dėl projekto „Daugiabučių namų modernizavimo skatinimas, II etapas“ įgyvendinimo ir bendradarbiavimo dėl energinio efektyvumo didinimo programų įgyvendinimo savivaldybėje sutarties Nr. 1.8.2-15/SR-0441/8, patvirtintos Kauno miesto savivaldybės tarybos 2013 m. kovo 21 d. sprendimu Nr. T-201, 22.4 punktą, Kauno miesto savivaldybės administracijos direktoriaus 2006 m. vasario 8 d. įsakymą Nr. A-512, 2006 m. balandžio 28 d. įsakymą Nr. A-1557, 2008 m. lapkričio 5 d. įsakymą Nr. A-3961, 2006 m. gegužės 18 d. įsakymą Nr. A-1836, 2006 m. sausio 16 d. įsakymą Nr. A-147, 2005 m. gruodžio 16 d. įsakymą Nr. A-4790, 2006 m. sausio 5 d. įsakymą Nr. A-19, 2005 m. gruodžio 21 d. įsakymą Nr. A-4907, 2006 m. balandžio 28 d. įsakymą Nr. A-1556 ir 2013 m. liepos 31 d. Lietuvos Respublikos aplinkos ministerijos raštą Nr. (13-1)-D8-6436, akcinės bendrovės „Kauno energija“ 2013 m. rugpjūčio 16 d. raštą Nr. 20-4832, Kauno miesto savivaldybės taryba n u s p r e n d ž i a:

1. Patvirtinti Kauno miesto energinio efektyvumo didinimo daugiabučiuose namuose programą (toliau – Programa) (pridedama).

*Punkto pakeitimai:*

*Nr.* [*T-134*](https://www.e-tar.lt/portal/legalAct.html?documentId=f22fa0a0d9f511e4bddbf1b55e924c57)*, 2015-04-02, paskelbta TAR 2015-04-07, i. k. 2015-05280*

*Nr.* [*T-701*](https://www.e-tar.lt/portal/legalAct.html?documentId=734bd7d0b3f111e79e64bac871dbf147)*, 2017-10-17, paskelbta TAR 2017-10-18, i. k. 2017-16467*

2. Pritarti Kauno miesto modernizuotinų daugiabučių namų sąrašui (pridedama).

*Punkto pakeitimai:*

*Nr.* [*T-701*](https://www.e-tar.lt/portal/legalAct.html?documentId=734bd7d0b3f111e79e64bac871dbf147)*, 2017-10-17, paskelbta TAR 2017-10-18, i. k. 2017-16467*

3. Paskirti Programos įgyvendinimo administratoriais akcinę bendrovę „City Service“, uždarąsias akcines bendroves Kauno komunalinis ir butų ūkis ir „Būsto valda“ pagal bendrovėms priskirtas administruoti teritorijas.

4. Paskirti 2 punkte nurodytame sąraše įrašytoms daugiabučių namų savininkų bendrijoms Programos įgyvendinimo administratoriumi uždarąją akcinę bendrovę Kauno komunalinis ir butų ūkis.

41. Paskirti 2 punkte nurodyto sąrašo 100–169 punktuose įrašytų daugiabučių namų bendrojo naudojimo valdytojus Programos įgyvendinimo administratoriais.

*Papildyta punktu:*

*Nr.* [*T-701*](https://www.e-tar.lt/portal/legalAct.html?documentId=734bd7d0b3f111e79e64bac871dbf147)*, 2017-10-17, paskelbta TAR 2017-10-18, i. k. 2017-16467*

*Punkto pakeitimai:*

*Nr.* [*T-503*](https://www.e-tar.lt/portal/legalAct.html?documentId=f9fff580cc8811e8bf37fd1541d65f38)*, 2018-10-09, paskelbta TAR 2018-10-10, i. k. 2018-16035*

5. Įgalioti Kauno miesto savivaldybės administracijos direktorių:

5.1. paskirti už Programos įgyvendinimą ir kontrolę atsakingą asmenį;

5.2..parengti tarybos sprendimo projektus dėl paskirtų Programos įgyvendinimo administratorių pakeitimo, jei yra gauta informacija iš Programos finansavimą suteikusių bankų ar kitų finansų įstaigų, kad administratoriai netinkamai vykdo savo įsipareigojimus pagal kredito sutartį.

6. Šis sprendimas gali būti skundžiamas Lietuvos Respublikos civilinio proceso kodekso (Žin., 2002, Nr. [36-1340](https://www.e-tar.lt/portal/lt/legalAct/TAR.2E7C18F61454)) ar Lietuvos Respublikos administracinių bylų teisenos įstatymo (Žin., 1999, Nr. [13-308](https://www.e-tar.lt/portal/lt/legalAct/TAR.67B5099C5848); 2000, Nr. [85-2566](https://www.e-tar.lt/portal/lt/legalAct/TAR.78FAC7B20AD8)) nustatyta tvarka.

Savivaldybės meras Andrius Kupčinskas

PATVIRTINTA

Kauno miesto savivaldybės tarybos

2013 m. rugsėjo 12 d.

sprendimu Nr. T-516

(Kauno miesto savivaldybės tarybos

2017 m. spalio 17 d.

sprendimo Nr. T-701

redakcija)

**KAUNO MIESTO SAVIVALDYBĖS ENERGINIO EFEKTYVUMO DIDINIMO DAUGIABUČIUOSE NAMUOSE PROGRAMA**

**I SKYRIUS**

**BENDROSIOS NUOSTATOS**

1. Kauno miesto savivaldybės energinio efektyvumo didinimo daugiabučiuose namuose programos (toliau – Programa) paskirtis – atkurti ar pagerinti Kauno mieste esančių daugiabučių namų technines ir energines normatyvines savybes, siekiant esminių statinio reikalavimų visumos išlaikymo, šiluminės energijos sąnaudų sumažinimo ir racionalaus energinių išteklių naudojimo, gyventojų išlaidų šildymui sumažinimo ir gyvenimo kokybės pagerinimo.

2. Programa parengta Kauno miesto savivaldybei (toliau − Savivaldybė) vykdant Lietuvos Respublikos statybos įstatymą, Lietuvos Respublikos vietos savivaldos įstatymą, Lietuvos Respublikos valstybės paramos daugiabučiams namams atnaujinti (modernizuoti) įstatymu nustatytą statinių naudojimo priežiūros atlikimo funkciją įgyvendinant vieną iš Lietuvos būsto strategijos tikslų – užtikrinti efektyvų esamo būsto naudojimą, priežiūrą, atnaujinimą (modernizavimą), racionalų energijos išteklių naudojimą, vadovaujantis Lietuvos Respublikos aplinkos ministerijos iniciatyva dėl daugiabučių namų Lietuvos Respublikos savivaldybėse energijos taupymo priemonių įgyvendinimo, kitais teisės aktais, Savivaldybės atrinktų neefektyviausiai energiją vartojančių pastatų įvertinimo rezultatais ir parengtais jų energinio efektyvumo didinimo investicijų planais.

**II SKYRIUS**

**ESAMOS BŪKLĖS ANALIZĖ**

3.  Kauno mieste gyvena apie 290 tūkst. gyventojų. Savivaldybės statinių naudotojų sąraše įrašyti 4755 daugiabučiai namai, kuriuose gyvena 74 procentai visų miesto gyventojų. 1033 daugiabučius gyvenamuosius namus administruoja daugiabučių namų savininkų bendrijos, pagal jungtinės veiklos sutartį administruojami 643 namai, 2003 daugiabučius namus administruoja Savivaldybės paskirti daugiabučių namų bendrojo naudojimo objektų administratoriai. Dauguma pastatų yra penkių, devynių aukštų, dominuoja plytų mūro, gelžbetonio plokščių konstrukcijų namai. Daugiausia daugiabučių namų Kauno mieste statyti 1955–1993 metais (statybos metų vidurkis – 39 metai). Kaip ir daugelyje kitų tuo pačiu metu statytų pastatų Lietuvoje, namai buvo pastatyti pagal žemus energinio efektyvumo standartus ir laikui bėgant jų būklė dėl nepakankamos techninės priežiūros vis prastėjo. Vidutinis buto plotas yra apie 60 kv. metrų. Vienas namų ūkis šilumos energijos suvartoja apie 160 kWh/m² per metus ir už tai vidutiniškai sumoka apie 80 Eur per mėnesį. Kauno mieste kompensacijas už šildymą ir karštą vandenį gauna mažas pajamas gaunantys gyventojai, tai sudaro apie 7 proc. visų miesto gyventojų.

*Punkto pakeitimai:*

*Nr.* [*T-503*](https://www.e-tar.lt/portal/legalAct.html?documentId=f9fff580cc8811e8bf37fd1541d65f38)*, 2018-10-09, paskelbta TAR 2018-10-10, i. k. 2018-16035*

4. Sovietmečiu ir iš karto po Nepriklausomybės atgavimo buvusios santykinai žemos šilumos kainos, valstybės mokesčių politika (mokestinės lengvatos nepasiturintiems gyventojams) neskatino gyventojų taupyti energijos. Gyventojai neturi efektyvaus energijos vartojimo patirties ir dėl nepakankamų ar nenuolatinių pajamų iki šiol retai savarankiškai investuodavo į energijos taupymo priemones savo būstuose.

5. Energinio efektyvumo didinimo priemonių įgyvendinimas daugiabučiuose namuose, kuriuose tokios priemonės buvo įgyvendintos, parodė, kad po jų įgyvendinimo sutaupoma ne mažiau kaip 50 proc. energijos, lyginant su energijos sąnaudomis iki šių priemonių įgyvendinimo, o sutaupytos lėšos dėl sumažėjusių šildymo išlaidų dažniausiai skiriamos investicijoms padengti. Nuo daugiabučių gyvenamųjų namų renovavimo pradžios, t. y. nuo 1997 m. Kauno mieste renovuoti 245 gyvenamieji namai, kuriuose buvo pritaikytas visas energiją taupančių priemonių komplektas ir pasiekti labai geri energijos taupymo rodikliai.

6. Racionalaus energijos vartojimo problema Kauno miesto daugiabučiuose namuose tampa ypač opi, todėl Lietuvos Respublikos aplinkos ministerijos iniciatyva Savivaldybėje pradėta rengti Programa dėl tų kvartalų daugiabučių namų, kurie daugiausiai suvartoja energijos. Programos įgyvendinimas sudarys prielaidas spręsti gyventojų socialines problemas, mažinti mokesčių už energijos išteklius sąskaitas, užtikrinti esminių statinio reikalavimų visumos daugiabučiuose namuose išlaikymą, skatinti būsto savininkus racionaliai vartoti energiją, taip pat prisidėti prie klimato taršos mažinimo ir aplinkos tausojimo šalies mastu, gerinti pastatų techninę būklę ir estetinį miesto vaizdą, didinti nekilnojamojo turto vertę.

7. Rengiant Programą, Savivaldybės iniciatyva buvo atrinkti 134 daugiabučiai namai, iš jų parengtas 131 energinio naudingumo sertifikatas ir investicijų planas. Pagal 2016 m. ir 2017 m. Lietuvos Respublikos aplinkos ministro kvietimus teikti paraiškas atnaujinti (modernizuoti) daugiabučius namus (toliau – kvietimai), Savivaldybė atrinko dar 27 daugiabučius namus. Yra parengti jų energinio naudingumo sertifikatai ir daugiabučių namų atnaujinimo (modernizavimo) investicijų planai. Vertinimo rezultatai parodė, kad beveik visų pastatų energinio naudingumo klasė yra E ir vidutinis šilumos suvartojimas yra ne mažesnis kaip 150 kWh/m2 per metus. Kai kuriuose atrinktuose namuose energijos suvartojimas yra labai didelis ir siekia net 232 kWh/m² per metus.

*Punkto pakeitimai:*

*Nr.* [*T-503*](https://www.e-tar.lt/portal/legalAct.html?documentId=f9fff580cc8811e8bf37fd1541d65f38)*, 2018-10-09, paskelbta TAR 2018-10-10, i. k. 2018-16035*

8. Rengiant techninį ir energinį atrinktų daugiabučių namų įvertinimą, buvo nustatyta, kad šie daugiabučiai namai neatitinka Lietuvos Respublikos statybos įstatyme ir iki 2017 m. sausio 1 d. galiojusiame statybos techniniame reglamente STR 1.12.05:2010 „Privalomieji statinių (gyvenamųjų namų) naudojimo ir priežiūros reikalavimai“, patvirtintame Lietuvos Respublikos aplinkos ministro 2002 m. liepos 1 d. įsakymu Nr. 351, ir statybos techniniame reglamente STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“, patvirtintame Lietuvos Respublikos aplinkos ministro 2016 m. gruodžio 30 d. įsakymu Nr. D1-971, nustatytų esminių reikalavimų visumos: dėl nepakankamos priežiūros ir klimatinio poveikio yra pažeistos atitvarų konstrukcijos, per kurias patiriami dideli šilumos nuostoliai; ištrupėjęs plytų mūras, pažeistos siūlės tarp plokščių, pažeistas blokinių sienų apdailos tinkas; dėl stogo dangos, lietaus surinkimo ir nuvedimo sistemos nusidėvėjimo ir netinkamai sudaryto stogo nuolydžio atmosferos krituliai kaupiasi ant stogo, todėl stogo, patalpų lubų ir sienų konstrukcijos praranda savo technines ir šilumines charakteristikas; per deformuotus senus langus ir balkonų durų rėmus prarandama šiluma; šildymo sistemos ir karšto vandens vamzdynai rūsyje paveikti korozijos, sklendės ir ventiliai nesandarūs ir kita.

**III SKYRIUS**

**PROGRAMOS TIKSLAS IR UŽDAVINIAI**

9. Programos tikslas – sumažinti Kauno miesto daugiabučiuose namuose suvartojamos šiluminės energijos sąnaudas, gerinti miesto estetinį vaizdą ir gyvenamąją aplinką.

10. Programos tikslui įgyvendinti numatomi uždaviniai:

10.1. atlikti Kauno miesto daugiabučiuose namuose statybos darbus, kurie yra būtini siekiant užtikrinti šių namų atitiktį teisės aktuose nustatytų privalomųjų (esminių) statinių naudojimo ir priežiūros reikalavimų visumai;

10.2. atnaujinti daugiabučius namus, užtikrinant, kad įgyvendinus efektyvias energijos taupymo priemones būtų pasiekta ne žemesnė kaip C pastato energinio naudingumo klasė ir skaičiuojamosios šilumos energijos sąnaudos juose būtų sumažintos ne mažiau kaip 40 procentų;

10.3. įgyvendinus Programą užtikrinti, kad būtų įdiegtos visos priemonės, reikalingos siekiant efektyvinti šilumos tiekimo sistemos darbą ir užtikrinančios mažiausią galimą suvartojamos šilumos kiekį;

10.4. užtikrinti šiltnamio efektą sukeliančių išmetamųjų dujų kiekio sumažinimą;

10.5. nuolat informuoti visuomenę energinio efektyvumo didinimo daugiabučiuose namuose klausimais.

**IV SKYRIUS**

**PROGRAMOS TIKSLO IR UŽDAVINIŲ ĮGYVENDINIMO VERTINIMO KRITERIJAI**

11. Programos tikslas ir uždaviniai vertinami pagal šiuos kriterijus:

11.1. atnaujintų namų skaičius;

11.2. skaičiuojamasis šiluminės energijos sutaupymas kWh/m2 per metus;

11.3. šiltnamio efektą sukeliančių išmetamųjų dujų kiekio sumažinimas CO2 ekvivalentu.

**V SKYRIUS**

**PRIEMONĖS, NUMATOMOS ĮGYVENDINTI DAUGIABUČIUOSE NAMUOSE**

12. Siekiant gerinti gyvenamąją aplinką, mažinti energijos išteklių sąnaudas ir užtikrinti daugiabučių namų atitiktį esminiams statinio reikalavimams, Savivaldybės atrinktuose Kauno miesto daugiabučiuose namuose numatoma įgyvendinti energinį efektyvumą didinančias priemones (toliau – priemonės), būtinas statinių naudojimo ir priežiūros esminiams reikalavimams užtikrinti, leisiančias sumažinti bendras visų daugiabučių namų energijos sąnaudas ne mažiau kaip 40 proc. ir juose pasiekti ne žemesnę kaip C energinio naudingumo klasę. Pagal Programą yra numatoma įgyvendinti priemones, nurodytas Daugiabučių namų atnaujinimo (modernizavimo) programoje.

**VI SKYRIUS**

**PROGRAMOS ĮGYVENDINIMAS**

13. Programa įgyvendinama dviem etapais. Pirmajame etape atliekami šie darbai:

13.1. partnerystės sutartimis (2013 m. kovo 15 d. sutartis Nr. 1.8.2-15 ir 2013 m. lapkričio 19 d. sutartis Nr. SR-1930) patvirtintų daugiabučių namų atnaujinimo (modernizavimo) įgyvendinimo darbai (energinio naudingumo sertifikatų ir investicijų planų parengimo paslaugos pirkimas, paslaugų sutarčių su laimėtoju sudarymas, investicijų planų aptarimas su būsto savininkais, galimas investicijų planų koregavimas);

13.2. pagal 2016 m. birželio 7 d. partnerystės sutartį Nr. B7-1.1-2016-38 ir kvietimus Savivaldybės atrinktų 27 daugiabučių namų atnaujinimo (modernizavimo) įgyvendinimo darbai (bendrojo naudojimo objektų valdytojų ir Programos įgyvendinimo administratorių apklausa, pateiktų prašymų (paraiškų) atranka, patikrintų energinio naudingumo sertifikatų ir investicijų planų teikimas derinti su VšĮ Būsto energijos taupymo agentūra, investicijų planų aptarimas su butų ir kitų patalpų savininkais);

*Papunkčio pakeitimai:*

*Nr.* [*T-503*](https://www.e-tar.lt/portal/legalAct.html?documentId=f9fff580cc8811e8bf37fd1541d65f38)*, 2018-10-09, paskelbta TAR 2018-10-10, i. k. 2018-16035*

14. Siekiant efektyviai įgyvendinti Programą ir užtikrinti reikiamą bendrojo naudojimo objektų valdytojų kompetenciją Programoje nurodytų priemonių valdymo ir įgyvendinimo srityje, Programos įgyvendinimo administratoriais skiriami:

14.1. partnerystės sutartimis (2013 m. kovo 15 d. sutartis Nr. 1.8.2-15 ir 2013 m. lapkričio 19 d. sutartis Nr. SR-1930) patvirtintiems daugiabučiams namams (134) pagal bendrovėms priskirtas administruojamas teritorijas – UAB „Būsto valda“, UAB Kauno butų ūkis, City Service SE (Kauno miesto savivaldybės tarybos 2013 m. rugsėjo 12 d. sprendimas Nr. T-516). Modernizuotinų daugiabučių gyvenamųjų namų sąraše įrašytoms daugiabučių gyvenamųjų namų savininkų bendrijoms ir namams, sudariusiems jungtinės veiklos sutartį, Programos įgyvendinimo administratore skiriama UAB Kauno butų ūkis;

14.2.  pagal 2016 m. birželio 7 d. partnerystės sutartį Nr. B7-1.1-2016-38 ir kvietimus atrinktiems daugiabučiams namams (27) – daugiabučių namų bendrojo naudojimo objektų valdytojai (pagal daugiabučių namų butų ir kitų patalpų savininkų suteiktus įgaliojimus, nurodyti 15 punkte). Sutartyje gali būti numatoma, jog Programos įgyvendinimo administratorius turi teisę įgalioti kitą asmenį atlikti tam tikrus veiksmus;

*Papunkčio pakeitimai:*

*Nr.* [*T-503*](https://www.e-tar.lt/portal/legalAct.html?documentId=f9fff580cc8811e8bf37fd1541d65f38)*, 2018-10-09, paskelbta TAR 2018-10-10, i. k. 2018-16035*

14.3. pagal Kauno miesto savivaldybės tarybos 2017 m. rugsėjo 12 d. sprendimą  Nr. T-571 „Dėl Kauno miesto Eigulių mikrorajono daugiabučių gyvenamųjų namų kvartalo energinio efektyvumo didinimo programos patvirtinimo“ Kauno miesto Eigulių mikrorajono daugiabučių gyvenamųjų namų kvartale esantiems daugiabučiams namams (44) – daugiabučių namų bendrojo naudojimo objektų valdytojai (pagal daugiabučių namų butų ir kitų patalpų savininkų suteiktus įgaliojimus, nurodytus 15 punkte). Sutartyje gali būti numatoma, jog Programos įgyvendinimo administratorius turi teisę įgalioti kitą asmenį atlikti tam tikrus veiksmus.

Programos įgyvendinimo administratoriai privalės atlikti veiksmus, susijusius su Programos ir parengtų investicijų planų įgyvendinimu (techninio darbo projekto, rangos darbų pirkimas, sutarčių su laimėtojais sudarymas, energinio naudingumo sertifikavimo po atnaujinimo (modernizavimo) atlikimas, techninės priežiūros pirkimas, tinkamas atnaujinimo (modernizavimo) projekto administravimas).

*Papildyta papunkčiu:*

*Nr.* [*T-503*](https://www.e-tar.lt/portal/legalAct.html?documentId=f9fff580cc8811e8bf37fd1541d65f38)*, 2018-10-09, paskelbta TAR 2018-10-10, i. k. 2018-16035*

15. Antrajame Programos įgyvendinimo etape butų ir kitų patalpų savininkams patvirtinus investicijų planus ir davus sutikimą vykdyti daugiabučio namo atnaujinimą (modernizavimą), paskirtam Programos įgyvendinimo administratoriui suteikiami įgaliojimai atlikti visus veiksmus, nurodytus 17 punkte.

16. Savivaldybės administracija organizuoja ir koordinuoja Programos įgyvendinimą.

17. Paskirti Programos įgyvendinimo administratoriai atlieka visus veiksmus, susijusius su Programos ir parengtų investicijų planų įgyvendinimu: skolinasi lėšų iš kredito įstaigų, naudodamiesi Centrinės perkančiosios organizacijos parengtu elektroniniu katalogu, parengia techninio darbo projekto techninius reikalavimus ir derina juos su Savivaldybe, organizuoja rangos darbų (įskaitant projektavimo darbus), statybos techninės priežiūros paslaugų pirkimus, atlieka atnaujintų (modernizuotų) daugiabučių namų energinio naudingumo sertifikavimą, organizuoja ir prižiūri statybos darbus ir užtikrina jų kokybę.

18. Įgyvendinant pirmąjį ir antrąjį Programos etapus, Programos įgyvendinimo administratoriai išsamiai informuoja būsto savininkus apie Programą, būsto savininkams nusprendus įgyvendinti papildomas energinio efektyvumo didinimo priemones, neįtrauktas į investicijų planus, organizuoja šių investicijų planų patikslinimą, nebloginant planuojamų pasiekti energinio efektyvumo rezultatų, organizuoja investicijų planų įgyvendinimą ir juos įgyvendina.

19. Savivaldybės administracija prižiūri ir kontroliuoja Programos įgyvendinimo administratorių veiklą. Tuo atveju, jei gaunama informacija iš Programos finansavimą suteikusių bankų ar kitų finansų įstaigų, kad Programos įgyvendinimo administratorius nevykdo ar netinkamai vykdo savo įsipareigojimus pagal kredito sutartis, Savivaldybės administracija nedelsdama imasi veiksmų, siekdama užtikrinti, kad Programos įgyvendinimo administratorius laikytųsi įsipareigojimų.

20. Savivaldybės administracijos direktoriaus paskirtas asmuo (specialistas), rangovui perdavus atliktų statybos rangos darbų priėmimo ir perdavimo aktus Programos įgyvendinimo administratoriui, įsitikina, ar statybos rangos darbų priėmimo ir perdavimo aktuose nurodyti darbai ir jų kiekis atitinka darbų kiekį, numatytą statinio techniniame darbo projekte, parengtame pagal investicijų plane nurodytas atnaujinimo (modernizavimo) priemones (ar jų neatitinka), ir tai konstatuoja pasirašydamas atliktų statybos rangos darbų priėmimo ir perdavimo aktus. Šis reikalavimas turi būti nurodytas statybos rangos darbų sutartyse.

**VII SKYRIUS**

**PROGRAMOS FINANSAVIMAS**

21. Rengiant investicijų planus nustatyta, kad skaičiuojamosiomis kainomis Programai įgyvendinti reikėtų apie 85 mln. Eur.

22. Programai įgyvendinti numatoma teisės aktų nustatyta tvarka gauti finansavimą iš Daugiabučių namų atnaujinimo (modernizavimo) programos, Klimato kaitos specialiosios programos ir kitų teisėtų šaltinių.

23. Skaičiuojamasis šiltnamio efektą sukeliančių dujų (CO2 ekvivalentu) kiekio sumažėjimas sudarytų apie 12000 t per metus.

24. Šiluminės energijos suvartojimo sumažėjimas palyginti su būkle iki Programos įgyvendinimo sudarytų apie 45000 MWh per metus.

25. Skaičiuojamoji sutaupytos šiluminės energijos vertė pagal esamos būklės kainą sudarytų apie 9 mln. Eur per metus.

26. Visų šiame skyriuje nurodytų finansavimo šaltinių parama Programai įgyvendinti skiriama vadovaujantis paramą reglamentuojančiais teisės aktais (Lietuvos Respublikos valstybės paramos daugiabučiams namams atnaujinti (modernizuoti) įstatymu, Lietuvos Respublikos piniginės socialinės paramos nepasiturintiems gyventojams įstatymu ir kitais teisės aktais).

**VIII SKYRIUS**

**BAIGIAMOSIOS NUOSTATOS**

27. Programos įgyvendinimo stebėseną atlieka Savivaldybės administracija.

28. Įgyvendinimo metu Programa gali būti koreguojama pagal poreikį ir įgyvendinančiųjų institucijų reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*T-134*](https://www.e-tar.lt/portal/legalAct.html?documentId=f22fa0a0d9f511e4bddbf1b55e924c57)*, 2015-04-02, paskelbta TAR 2015-04-07, i. k. 2015-05280*

*Nr.* [*T-701*](https://www.e-tar.lt/portal/legalAct.html?documentId=734bd7d0b3f111e79e64bac871dbf147)*, 2017-10-17, paskelbta TAR 2017-10-18, i. k. 2017-16467*

PRITARTA

Kauno miesto savivaldybės tarybos

2013 m. rugsėjo 12 d.

sprendimu Nr. T-516

(Kauno miesto savivaldybės tarybos

2018 m. spalio 9 d.

sprendimo Nr. T-503

redakcija)

**Kauno miesto MODERNIZUOTINŲ daugiabučių namų sąrašas**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Namo adresas | Namo naudingas plotas, kv. m | Aukštų skaičius | Butų skaičius | Šilumos suvartojimas, kWh/m2 per metus | Namo valdymo forma |
| 1 | 2 | 3 | 4 | 5 | 6 | 7 |
| Pagal 2013 m. lapkričio 19 d. partnerystės dėl projekto „Daugiabučių namų modernizavimo skatinimas, II etapas“ įgyvendinimo ir bendradarbiavimo dėl energinio efektyvumo didinimo programų įgyvendinimo savivaldybėje sutartį Nr. SR-1930 |
| 1. | Bajorų g. 4 | 1025 | 3 | 18 | 156 | Administratorius |
| 2. | Baltų pr. 3 | 5185 | 9 | 81 | 154 | Daugiabučio namo savininkų bendrija (DNSB) |
| 3. | Baltų pr. 139 | 3893 | 12 | 48 | 150 | DNSB |
| 4. | J. Basanavičiaus al. 47 | 2274 | 5 | 40 | 127 | Administratorius |
| 5. | Birželio 23-iosios g. 15 | 2473 | 5 | 45 | 132 | DNSB |
| 6. | Biržiškų g. 9 | 2874 | 5 | 61 | 85 | Administratorius |
| 7. | Biržiškų g. 11 | 2878 | 5 | 61 | 86 | Administratorius |
| 8. | K. Baršausko g. 47 | 821 | 3 | 19 | 235 | Administratorius |
| 9. | K. Baršausko g. 51 \* | 815 | 3 | 18 | –  | Administratorius |
| 10. | K. Baršausko g. 53 | 812 | 3 | 18 | 161 | Administratorius |
| 11. | K. Baršausko g. 55 | 819 | 3 | 18 | 173 | Administratorius |
| 12. | K. Baršausko g. 65 | 1454 | 3 | 38 | 183 | Administratorius |
| 13. | K. Baršausko g. 68 | 1432 | 4 | 28 | 144 | Administratorius |
| 1 | 2 | 3 | 4 | 5 | 6 | 7 |
| 14. | K. Baršausko g. 73 | 1905 | 5 | 45 | 116 | DNSB |
| 15. | K. Baršausko g. 74 | 1422 | 4 | 32 | 155 | Administratorius |
| 16. | K. Baršausko g. 78 | 1429 | 4 | 32 | 176 | Administratorius |
| 17. | K. Baršausko g. 80 | 1424 | 4 | 31 | 180 | Administratorius |
| 18. | K. Baršausko g. 81 | 1411 | 4 | 32 | 115 | Administratorius |
| 19. | K. Baršausko g. 82 | 1432 | 4 | 32 | 162 | Administratorius |
| 20. | K. Baršausko g. 85 | 1596 | 5 | 26 | 115 | Administratorius |
| 21. | K. Baršausko g. 86 | 1406 | 4 | 32 | 170 | Administratorius |
| 22. | K. Baršausko g. 87 | 810 | 3 | 20 | 238 | Administratorius |
| 23. | K. Baršausko g. 89 | 820 | 3 | 18 | 218 | Administratorius |
| 24. | K. Baršausko g. 90 | 1443 | 4 | 33 | 191 | Administratorius |
| 25. | Draugystės g. 3A | 2897 | 12 | 48 | 199 | DNSB |
| 26. | Draugystės g. 3C | 2913 | 12 | 48 | 188 | Administratorius |
| 27. | Draugystės g. 5D | 2311 | 5 | 60 | 210 | Administratorius |
| 28. | Draugystės g. 5E | 2332 | 5 | 59 | 88 | DNSB |
| 29. | Draugystės g. 5F | 2344 | 5 | 62 | 209 | Administratorius |
| 30. | Draugystės g. 7A | 2288 | 5 | 40 | 184 | Administratorius |
| 31. | Draugystės g. 7B | 1631 | 5 | 30 | 186 | Administratorius |
| 32. | Draugystės g. 7C | 2335 | 5 | 47 | 191 | Administratorius |
| 33. | Draugystės g. 9B | 1599 | 5 | 30 | 186 | Administratorius |
| 34. | Draugystės g. 9C | 1628 | 5 | 30 | 162 | DNSB |
| 35. | Draugystės g. 9D | 2317 | 5 | 45 | 120 | Administratorius |
| 36. | Draugystės g. 9E | 3842 | 5 | 65 | 190 | Administratorius |
| 37. | Draugystės g. 9F | 1641 | 5 | 31 | 183 | Administratorius |
| 38. | A. ir J. Gravrogkų g. 5 | 723 | 4 | 17 | 213 | Administratorius |
| 39. | A. ir J. Gravrogkų g. 7 | 713 | 4 | 16 | 193 | Administratorius |
| 40. | Jėgainės g. 23 | 640 | 2 | 12 | 186 | Administratorius |
| 41. | A. Juozapavičiaus pr. 97 | 552 | 5 | 60 | 177 | Administratorius |
| 42. | A. Juozapavičiaus pr. 99 | 420 | 4 | 16 | 189 | Administratorius |
| 43. | A. Juozapavičiaus pr. 108 | 1217 | 4 | 32 | 166 | Administratorius |
| 44. | R. Kalantos g. 63 | 859 | 2 | 15 | 230 | Administratorius |
| 45. | R. Kalantos g. 65 | 642 | 2 | 12 | 172 | Administratorius |
| 46. | R. Kalantos g. 127 | 1316 | 3 | 18 | 130 | Administratorius |
| 1 | 2 | 3 | 4 | 5 | 6 | 7 |
| 47. | R. Kalantos g. 131 | 1423 | 3 | 34 | 166 | DNSB |
| 48. | R. Kalantos g. 173 | 2043 | 5 | 35 | 114 | DNSB |
| 49. | Kuršių g. 6 | 3565 | 9 | 54 | 127 | DNSB |
| 50. | Lietuvių g. 2 | 1274 | 4 | 24 | 142 | Administratorius |
| 51. | T. Masiulio g. 1 | 968 | 3 | 19 | 182 | Administratorius |
| 52. | T. Masiulio g. 6 | 1006 | 3 | 19 | 171 | Administratorius |
| 53. | T. Masiulio g. 4 | 1002 | 3 | 18 | 169 | Administratorius |
| 54. | T. Masiulio g. 12 | 1470 | 3 | 29 | 157 | Administratorius |
| 55. | Mažoji g. 5 | 1203 | 5 | 32 | 168 | Administratorius |
| 56. | Miško g. 30 | 2917 | 4 | 54 | 137 | Administratorius |
| 57. | Pagėgių g. 26 | 1246 | 5 | 21 | 134 | Administratorius |
| 58. | P. Plechavičiaus g. 2 | 5174 | 16 | 93 | 114 | DNSB |
| 59. | Raudondvario pl. 182 | 1216 | 4 | 32 | 169 | Administratorius |
| 60. | M. Riomerio g. 4 | 1960 | 4 | 48 | 133 | Administratorius |
| 61. | M. Riomerio g. 5 | 1423 | 4 | 32 | 173 | Administratorius |
| 62. | M. Riomerio g. 7 | 1220 | 4 | 33 | 176 | Administratorius |
| 63. | M. Riomerio g. 8 | 731 | 4 | 16 | 180 | Administratorius |
| 64. | M. Riomerio g. 11 | 1218 | 4 | 32 | 180 | Administratorius |
| 65. | M. Riomerio g. 12 | 725 | 4 | 16 | 170 | Administratorius |
| 66. | M. Riomerio g. 13 | 730 | 4 | 16 | 187 | Administratorius |
| 67. | M. Riomerio g. 14 | 723 | 4 | 18 | 178 | Administratorius |
| 68. | M. Riomerio g. 15 | 725 | 4 | 16 | 195 | Administratorius |
| 69. | M. Riomerio g. 16 | 2874 | 4 | 60 | 76 | Administratorius |
| 70. | M. Riomerio g. 19 | 722 | 4 | 16 | 173 | Administratorius |
| 71. | M. Riomerio g. 21 | 719 | 4 | 16 | 189 | Administratorius |
| 72. | M. Riomerio g. 23 | 724 | 4 | 16 | 193 | Administratorius |
| 73. | M. Riomerio g. 27 | 725 | 4 | 16 | 156 | Administratorius |
| 74. | M. Riomerio g. 33 | 2641 | 9 | 108 | 142 | Administratorius |
| 75. | Saulės g. 8 | 4818 | 9 | 52 | 113 | DNSB |
| 76. | Savanorių pr. 196 | 3032 | 5 | 68 | 118 | Administratorius |
| 77. | Savanorių pr. 204A / 204 / Taikos pr. 2 | 4358 | 4/5 | 92 | 142 | DNSB / Jungtinės veiklos sutartis (JVS) / Administratorius |
| 1 | 2 | 3 | 4 | 5 | 6 | 7 |
| 78. | Sąjungos a. 7 | 1420 | 4 | 32 | 140 | Administratorius |
| 79. | Sąjungos a. 8 | 994 | 3 | 21 | 173 | Administratorius |
| 80. | Sąjungos a. 11 | 1516 | 3 | 30 | 178 | Administratorius |
| 81. | A. Smetonos al. 85 | 510 | 3 | 13 | 182 | Administratorius |
| 82. | A. Stulginskio g. 60 | 936 | 3 | 18 | 164 | Administratorius |
| 83. | A. Stulginskio g. 64 | 964 | 3 | 18 | 186 | DNSB |
| 84. | K. Škirpos g. 7 | 2185 | 5 | 45 | 108 | DNSB |
| 85. | K. Škirpos g. 9 | 2185 | 5 | 45 | 121 | DNSB |
| 86. | Taikos pr. 76 | 2711 | 5 | 60 | 82 | DNSB |
| 87. | Taikos pr. 82, II korpusas | 1263 | 5 | 20 | 130 | DNSB |
| 88. | Taikos pr. 82A, II korpusas | 1250 | 5 | 20 | 126 | DNSB |
| 89. | Taikos pr. 82A, III korpusas | 1035 | 5 | 17 | 130 | DNSB |
| 90. | Taikos pr. 82A, IV korpusas | 2104 | 9 | 36 | 127 | DNSB |
| 91. | Taikos pr. 82B | 2270 | 5 | 40 | 179 | Administratorius |
| 92. | Taikos pr. 84, I korpusas | 2120 | 9 | 36 | 125 | Administratorius |
| 93. | Taikos pr. 84, III korpusas | 1286 | 5 | 20 | 136 | Administratorius |
| 94. | Taikos pr. 84, IV korpusas | 2121 | 9 | 36 | 132 | Administratorius |
| 95. | Taikos pr. 86, II korpusas | 1271 | 5 | 21 | 118 | DNSB |
| 96. | Taikos pr. 86, III korpusas | 1271 | 5 | 20 | 120 | DNSB |
| 97. | Taikos pr. 86, IV korpusas | 2187 | 9 | 37 | 114 | DNSB |
| 98. | Tunelio g. 45 | 1212 | 4 | 33 | 144 | Administratorius |
| 99. | Vokiečių g. 50 | 880 | 2 | 14 | 169 | Administratorius |
| Pagal 2016 m. birželio 7 d. partnerystės dėl projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo rengiant daugiabučių namų investicijų planus bei Savivaldybės viešojo pastato investicijų projektą sutartį Nr. B7-.1.1-2016-38 |
| 100. | Geležinio Vilko g. 1 | 3519,72 | 9 | 54 | 85,70 | DNSB |
| 101. | R. Kalantos g. 121 | 1017,97 | 3 | 12 | 119,26 | Administratorius |
| 102. | R. Kalantos g. 133  | 2577,90 | 5 | 44 | 41,63 | Administratorius  |
| 103. | Kovo 11-osios g. 102 | 2986,53 | 5 | 57 | 87,82 | Administratorius |
| 104. | Laimos g. 7 | 2561,23 | 5 | 52 | 79,98 | Administratorius |
| 105. | P. Lukšio g. 2 | 3043,42 | 12 | 47 | 121,36 | DNSB |
| 106. | T. Masiulio g. 5 | 1049,21 | 3 | 18 | 134,51 | Administratorius |
| 107. | T. Masiulio g. 8 | 1565,65 | 3 | 20 | 84,68 | DNSB |
| 108. | T. Masiulio g. 13 | 1579,95 | 3 | 27 | 85,28 | Administratorius |
| 1 | 2 | 3 | 4 | 5 | 6 | 7 |
| 109. | Partizanų g. 86 | 3783,69 | 9 | 72 | 106,90 | Administratorius |
| 110. | Partizanų g. 138 | 3425,67 | 12 | 60 | 160,38 | Administratorius |
| 111. | Partizanų g. 198 | 3435,72 | 12 | 59 | 95,12 | DNSB |
| 112. | Partizanų g. 200 | 3445,31 | 12 | 60 | 88,68 | DNSB |
| 113. | P. Plechavičiaus g. 5 | 3540,99 | 9 | 53 | 91,67 | DNSB |
| 114. | Pramonės pr. 28 | 4717,91 | 5 | 126 | 123,16 | Administratorius |
| 115. | Prancūzų g. 59 | 2821,49 | 9 | 72 | 87,83 | Administratorius |
| 116. | Savanorių pr. 268 | 3466,31 | 12 | 60 | 91,69 | Administratorius |
| 117. | Šiaurės pr. 29 | 3747,55 | 9 | 54 | 100,08 | DNSB |
| 118. | Taikos pr. 111 | 3774,26 | 9 | 72 | 106,90 | Administratorius |
| 119. | Baltijos g. 36 | 5281,84 | 9 | 81 | 110,87 | DNSB |
| 120. | Birželio 23-osios g. 9 | 2253,65 | 5 | 40 | 230,18 | DNSB |
| 121. | Šv. Gertrūdos g. 8 | 1332,90 | 3 | 11 | 281,33 | DNSB |
| 122. | Lentvario g. 5 | 2264,46 | 10 | 37 | 193,98 | DNSB |
| 123. | A. Mickevičiaus g. 17 | 973,34 | 3 | 8 | 235,05 | DNSB |
| 124. | Nemuno g. 18 | 631,65 | 3 | 12 | 235,76 | JVS |
| 125. | Trakų g. 31 | 2898,92 | 3 | 24 | 181,55 | Administratorius |
| Pagal Kauno miesto savivaldybės tarybos 2017 m. rugsėjo 12 d. sprendimą Nr. T-571 „Dėl Kauno miesto Eigulių mikrorajono daugiabučių gyvenamųjų namų kvartalo energinio efektyvumo didinimo programos patvirtinimo“ |
| 126. | Ašigalio g. 3 | 3398,31 | 5 | 69 | 208,34 | DNSB |
| 127. | Ašigalio g. 5 | 4947,75 | 9 | 81 | 176,35 | DNSB |
| 128. | Ašigalio g. 7 | 5481,72 | 9 | 81 | 176,94 | Administratorius |
| 129. | Ašigalio g. 9 | 2191,38 | 5 | 44 | 162,43 | DNSB |
| 130. | Ašigalio g. 15 | 3392,40 | 5 | 70 | 206,09 | DNSB |
| 131. | Ašigalio g. 17 | 4974,41 | 9 | 81 | 159,98 | DNSB |
| 132. | Ašigalio g. 19 | 3488,13 | 9 | 54 | 173,43 | DNSB |
| 133. | Ašigalio g. 21 | 2186,51 | 5 | 45 | 230,43 | DNSB |
| 134. | Ašigalio g. 25 | 3336,65 | 5 | 70 | 215,63 | DNSB |
| 135. | Ašigalio g. 27 | 3548,23 | 9 | 54 | 202,58 | DNSB |
| 136. | Ašigalio g. 29 | 3567,78 | 9 | 54 | 135,88 | DNSB |
| 137. | Ašigalio g. 31 | 3401,45 | 12 | 48 | 177,92 | DNSB |
| 138. | Ašigalio g. 33 | 4948,12 | 9 | 81 | 149,69 | DNSB |
| 139. | Ašigalio g. 35 | 3398,74 | 5 | 69 | 206,35 | DNSB |
| 1 | 2 | 3 | 4 | 5 | 6 | 7 |
| 140. | Ašigalio g. 37 | 2186,42 | 5 | 45 | 161,58 | DNSB |
| 141. | Ašigalio g. 41 | 3405,31 | 5 | 70 | 170,26 | DNSB |
| 142. | Ašigalio g. 43 | 3681,04 | 9 | 54 | 173,49 | Administratorius |
| 143. | Ašigalio g. 45 | 3491,46 | 9 | 54 | 204,13 | DNSB |
| 144. | Ašigalio g. 47 | 4912,24 | 9 | 81 | 184,95 | Administratorius |
| 145. | Ašigalio g. 49 | 3434,82 | 5 | 90 | 199,83 | Administratorius |
| 146. | Ašigalio g. 49A | 3455,50 | 5 | 87 | 173,24 | Administratorius |
| 147. | Ašigalio g. 51 | 2194,66 | 5 | 45 | 166,03 | DNSB |
| 148. | Ašigalio g. 51A | 2178,97 | 5 | 45 | 186,70 | Administratorius |
| 149. | Ašigalio g. 53 | 1861,81 | 5 | 49 | 175,48 | Administratorius |
| 150. | Ašigalio g. 55 | 3669,47 | 5 | 100 | 191,09 | Administratorius |
| 151. | Ašigalio g. 57 | 1848,28 | 5 | 49 | 232,02 | Administratorius |
| 152. | Šiaurės pr. 4 | 5236,25 | 9 | 81 | 156,58 | DNSB |
| 153. | Šiaurės pr. 6 | 3376,80 | 5 | 70 | 182,25 | Administratorius |
| 154. | Šiaurės pr. 8 | 3004,53 | 12 | 47 | 168,26 | DNSB |
| 155. | Šiaurės pr. 10 | 4942,19 | 9 | 81 | 149,11 | DNSB |
| 156. | Šiaurės pr. 12 | 3570,14 | 9 | 54 | 165,49 | DNSB |
| 157. | Šiaurės pr. 14 | 2161,35 | 5 | 45 | 182,13 | Administratorius |
| 158. | Šiaurės pr. 16 | 3486,66 | 9 | 54 | 171,31 | DNSB |
| 159. | Šiaurės pr. 22 | 3421,01 | 12 | 49 | 184,63 | DNSB |
| 160. | Šiaurės pr. 24 | 3498,41 | 9 | 54 | 178,45 | DNSB |
| 161. | Šiaurės pr. 26 | 5235,91 | 9 | 81 | 176,71 | Administratorius |
| 162. | Šiaurės pr. 28 | 2193,13 | 5 | 45 | 176,90 | Administratorius |
| 163. | Šiaurės pr. 30 | 3434,82 | 5 | 89 | 181,16 | Administratorius |
| 164. | Šiaurės pr. 32 | 4947,10 | 9 | 81 | 192,56 | DNSB |
| 165. | Šiaurės pr. 34 | 3734,85 | 12 | 96 | 217,90 | DNSB |
| 166. | Šiaurės pr. 36 | 3499,07 | 5 | 90 | 199,22 | Administratorius |
| 167. | Šiaurės pr. 38 | 3498,41 | 5 | 90 | 199,70 | Administratorius |
| 168. | Šiaurės pr. 40 | 3669,47 | 5 | 100 | 175,17 | Administratorius |
| 169. | Šiaurės pr. 42 | 3479,01 | 5 | 90 | 189,91 | Administratorius |

\* Namas atjungtas nuo centrinio šildymo tinklų

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*T-701*](https://www.e-tar.lt/portal/legalAct.html?documentId=734bd7d0b3f111e79e64bac871dbf147)*, 2017-10-17, paskelbta TAR 2017-10-18, i. k. 2017-16467*

*Nr.* [*T-503*](https://www.e-tar.lt/portal/legalAct.html?documentId=f9fff580cc8811e8bf37fd1541d65f38)*, 2018-10-09, paskelbta TAR 2018-10-10, i. k. 2018-16035*

**Pakeitimai:**

1.

Kauno miesto savivaldybės taryba, Sprendimas

Nr. [T-134](https://www.e-tar.lt/portal/legalAct.html?documentId=f22fa0a0d9f511e4bddbf1b55e924c57), 2015-04-02, paskelbta TAR 2015-04-07, i. k. 2015-05280

Dėl Kauno miesto savivaldybės tarybos 2013 m. rugsėjo 12 d. sprendimo Nr. T-516 „Dėl Kauno miesto savivaldybės energinio efektyvumo didinimo daugiabučiuose namuose 2013–2014 metų programos patvirtinimo“ pakeitimo

2.

Kauno miesto savivaldybės taryba, Sprendimas

Nr. [T-701](https://www.e-tar.lt/portal/legalAct.html?documentId=734bd7d0b3f111e79e64bac871dbf147), 2017-10-17, paskelbta TAR 2017-10-18, i. k. 2017-16467

Dėl Kauno miesto savivaldybės tarybos 2013 m. rugsėjo 12 d. sprendimo Nr. T-516 "Dėl Kauno miesto savivaldybės energinio efektyvumo didinimo daugiabučiuose namuose 2013–2015 metų programos patvirtinimo“ pakeitimo

3.

Kauno miesto savivaldybės taryba, Sprendimas

Nr. [T-503](https://www.e-tar.lt/portal/legalAct.html?documentId=f9fff580cc8811e8bf37fd1541d65f38), 2018-10-09, paskelbta TAR 2018-10-10, i. k. 2018-16035

Dėl Kauno miesto savivaldybės tarybos 2013 m. rugsėjo 12 d. sprendimo Nr. T-516 „Dėl Kauno miesto savivaldybės energinio efektyvumo didinimo daugiabučiuose namuose programos patvirtinimo“ pakeitimo